cometadata/datacite-titles-descriptions-related-identifiers huggingface dataset:
DOI: 10.14457/cu.the.2015.818
title: ผลของการปรึกษาเชิงจิตวิทยารายบุคคลตามแนวการบำบัดที่เน้นการยอมรับและความมุ่งมั่นแบบสั้นต่อความวิตกกังวลของผู้สูงอายุที่มีความเจ็บป่วยเรื้อรัง

description: การวิจัยครั้งนี้มีวัตถุประสงค์เพื่อศึกษาผลของการปรึกษาเชิงจิตวิทยารายบุคคลตามแนวการบำบัดที่เน้นการยอมรับและความมุ่งมั่นแบบสั้นต่อความวิตกกังวลของผู้สูงอายุที่มีความเจ็บป่วยเรื้อรัง การวิจัยครั้งนี้เป็นการวิจัยกึ่งทดลอง ทดสอบก่อนและหลังการทดลอง แบบมีกลุ่มควบคุม กลุ่มตัวอย่างเป็นผู้สูงอายุที่อาศัยอยู่ในศูนย์พัฒนาการจัดสวัสดิการสังคมผู้สูงอายุบางละมุง ที่ผ่านการคัดเลือกตัวอย่างแบบเฉพาะเจาะจง จำนวน 42 คน แบ่งเป็นกลุ่มทดลอง 21 คน และกลุ่มควบคุม 21 คน ด้วยวิธีการสุ่ม ผู้สูงอายุในกลุ่มทดลองได้รับการปรึกษาสัปดาห์ละ 1 ครั้ง ครั้งละไม่เกิน 60 นาที รวม 5 ครั้ง ส่วนกลุ่มควบคุมไม่ได้รับการปรึกษาใด ๆ เครื่องมือที่ใช้ในการวิจัย ได้แก่ มาตรวัดความวิตกกังวลของผู้สูงอายุ และโปรแกรมการปรึกษาเชิงจิตวิทยารายบุคคลตามแนวการบำบัดที่เน้นการยอมรับและความมุ่งมั่น วิเคราะห์ข้อมูลด้วยการทดสอบค่าทีของกลุ่มที่สัมพันธ์กัน (Paired sample t-test) และการทดสอบค่าทีของกลุ่มที่เป็นอิสระต่อกัน (Independent sample t-test) ผลการวิจัย พบว่า 1. หลังทดลอง กลุ่มทดลองที่ได้รับการปรึกษาเชิงจิตวิทยารายบุคคลตามแนวการบำบัดที่เน้นการยอมรับและความมุ่งมั่น มีคะแนนความวิตกกังวลของผู้สูงอายุต่ำกว่าก่อนทดลองอย่างมีนัยสำคัญทางสถิติที่ระดับ .001 2. เมื่อเปรียบเทียบระหว่างกลุ่มทดลองและกลุ่มควบคุม คะแนนความวิตกกังวลของผู้สูงอายุหลังทดลองของกลุ่มทดลอง ต่ำกว่าคะแนนความวิตกกังวลของผู้สูงอายุหลังทดลองของกลุ่มควบคุมอย่างมีนัยสำคัญทางสถิติที่ระดับ .001
DOI: 10.14457/cu.the.2015.819
title: โมเดลความผูกพันทางความรู้สึกของเยาวชนต่อพรรคการเมือง

description: การวิจัยครังนี้มีวัตถุประสงค์เพื่อศึกษา โมเดลอิทธิพลของความเข้ากันของยุวประชาธิปัตย์กับพรรคประชาธิปัตย์ และภาพลักษณ์พรรคประชาธิปัตย์ ที่มีต่อความผูกพันทางความรู้สึกต่อพรรคประชาธิปัตย์ โดยมีการระบุตัวตนต่อพรรคประชาธิปัตย์เป็นตัวแปรส่งผ่าน ของยุวประชาธิปัตย์ อายุในช่วง 18 ถึง 24 ปี จำนวน 234 คน ตอบมาตรวัดภาพลักษณ์องค์การ มาตรวัดความเข้ากันของบุคคลกับองค์การ มาตรวัดการระบุตัวตนต่อองค์การ และมาตรวัดความผูกพันทางความรู้สึก ศึกษาโดยการวิเคราะห์เส้นทาง และโมเดลเชิงประจักษ์ ผลการวิจัยพบว่า 1. โมเดลความผูกพันทางความรู้สึกของยุวประชาธิปัตย์ต่อพรรคประชาธิปัตย์ มีความสอดคล้องกับข้อมูลเชิงประจักษ์อยู่ในเกณฑ์ดี χ2 = 250.016, df = 224, p = .112, GFI = .917, CFI = .992, RMSEA = .022 2. การระบุตัวตนต่อพรรคประชาธิปัตย์เป็นตัวแปรส่งผ่านความสัมพันธ์ระหว่างความเข้ากันของยุวประชาธิปัตย์กับพรรคประชาธิปัตย์ และความผูกพันทางความรู้สึกต่อพรรคประชาธิปัตย์ที่ระดับนัยสำคัญทางสถิติระดับ .01 3. ไม่มีอิทธิพลส่งผ่านของการระบุตัวตนต่อพรรคประชาธิปัตย์ต่อความสัมพันธ์ระหว่างภาพลักษณ์พรรคประชาธิปัตย์ และความผูกพันทางความรู้สึกต่อพรรคประชาธิปัตย์ที่ระดับนัยสำคัญทางสถิติ
DOI: 10.14457/cu.the.2015.820
title: ความสัมพันธ์ระหว่างความไม่สอดคล้องระหว่างบุคคลกับงาน ความแตกต่างระหว่างบุคคล การปั้นงาน และความผูกใจมั่นในงาน : การวิเคราะห์อิทธิพลของตัวแปรกำกับและตัวแปรส่งผ่าน

description: การวิจัยในครั้งนี้มีวัตถุประสงค์ ศึกษาความสัมพันธ์ระหว่างความไม่สอดคล้องระหว่างบุคคลกับงาน ความแตกต่างระหว่างบุคคล และการปั้นงาน กับความผูกใจมั่นในงาน กลุ่มตัวอย่างในการวิจัยในครั้งนี้ คือ พนักงานบริษัท ทีโอที จำกัด (มหาชน) ซึ่งปฏิบัติงานอยู่ในสำนักงานใหญ่ ทีโอที แจ้งวัฒนะ จำนวน 425 คน เครื่องมือที่ใช้ในการวิจัย ได้แก่ มาตรวัดความไม่สอดคล้องระหว่างบุคคลกับงาน มาตรวัดการปั้นงาน มาตรวัดบุคลิกภาพเชิงรุก มาตรวัดการรับรู้ความสามารถของตนเอง มาตรวัดความผูกใจมั่นในงาน วิเคราะห์ข้อมูลด้วยวิธีการสร้างสมการโครงสร้าง ด้วยโปรแกรมเอมอส (AMOS) ผลการวิจัย พบว่า โมเดลความสัมพันธ์เชิงสาเหตุของความผูกใจมั่นในงานของพนักงานมีความสอดคล้องกับข้อมูลเชิงประจักษ์อยู่ในเกณฑ์ดี (χ2= 112.003, df = 40, χ2/df = 2.80, p &lt; .001, GFI = 0.958, CFI = 0.984, RMSEA = 0.065) และมีการปั้นงานเป็นตัวแปรส่งผ่านความสัมพันธ์ระหว่างความไม่สอดคล้องระหว่างบุคคลกับงานและความผูกใจมั่นในงาน (β= -0.40, p &lt; .01) และไม่พบอิทธิพลของความแตกต่างระหว่างบุคคลกำกับความสัมพันธ์ระหว่างความไม่สอดคล้องระหว่างบุคคลกับงานและการปั้นงาน
DOI: 10.14457/cu.the.2015.821
title: ผลของการอ้างอิงตนเองและความเกี่ยวพันสินค้าที่มีต่อเจตคติต่อโฆษณา เจตคติต่อสินค้า และการตั้งใจซื้อสินค้าที่ได้รับการสนับสนุนจากเสียงส่วนมากและเสียงส่วนน้อย

description: การวิจัยครั้งนี้มีวัตถุประสงค์เพื่อเพื่อศึกษาและหาเงื่อนไขที่จะทำให้ผู้บริโภคสนใจสินค้าใหม่ที่ยังมีคนนิยมน้อย ซึ่งเปรียบเสมือนเสียงส่วนน้อยในท้องตลาดให้มากขึ้น กลุ่มตัวอย่างในงานวิจัยเป็นนิสิตจุฬาลงกรณ์มหาวิทยาลัย ระดับปริญญาตรี ทั้งชายและหญิง อายุระหว่าง 18-23 ปี จำนวน 200 คน โดยใช้วิธีการเลือกกลุ่มตัวอย่างแบบตามสะดวก (convenience sampling) จากนั้นให้กลุ่มตัวอย่างชมโฆษณาสินค้าใหม่ที่มีความเกี่ยวพันหรือความสำคัญกับผู้บริโภคสูง (มือถือและโน้ตบุ๊ก) หรือต่ำ (ทิชชูพกพาและน้ำอัดลม) ซึ่งมีข้อมูลว่าในกลุ่มอ้างอิงที่เป็นนิสิตจุฬาฯ (คนในกลุ่ม) หรือคนทั่วไป (คนนอกกลุ่ม) ที่ได้เห็นโฆษณา ส่วนมาก (&gt;80%) หรือส่วนน้อย (&lt;20%) สนใจซื้อสินค้านั้น ต่อมาให้กลุ่มตัวอย่างทำแบบสำรวจเพื่อประเมินเจตคติต่อโฆษณา ต่อสินค้า และการตั้งใจซื้อสินค้าดังกล่าว วิเคราะห์ข้อมูลด้วย Three-way MANOVA พบว่า กรณีสินค้าเกี่ยวพันสูงที่ได้รับการสนับสนุนจากคนในกลุ่ม กลุ่มตัวอย่างเกิดเจตคติทางบวกต่อโฆษณา สินค้า และการตั้งใจซื้อสินค้าไม่แตกต่างกัน ไม่ว่าเสียงสนับสนุนจะเป็นเสียงส่วนมากหรือส่วนน้อย นอกจากนี้ยังพบว่าสินค้าที่มีความเกี่ยวพันสูง ที่ได้รับการสนับสนุนจากเสียงส่วนน้อยซึ่งเป็นคนในกลุ่ม ได้รับการประเมินทางบวกมากกว่าสินค้าที่ได้รับการสนับสนุนจากคนนอกกลุ่ม แสดงให้เห็นว่าเมื่อสินค้ามีความเกี่ยวพันสูง คนมักคิดพิจารณาข้อมูลมากขึ้น แต่เสียงส่วนน้อยจะต้องเป็นสมาชิกกลุ่มอ้างอิงด้วย กลุ่มเป้าหมายจึงจะยอมรับฟัง ทำให้เสียงส่วนน้อยมีโอกาสที่จะมีอิทธิพลด้านข้อมูลได้
DOI: 10.14457/cu.the.2015.822
title: ความเครียดในบทบาท ความรู้สึกซาบซึ้งขอบคุณ ความหมายในชีวิต และความสุขในบริบทพุทธธรรมของผู้ดูแลผู้สูงอายุที่มีความเจ็บป่วยด้วยโรคไม่ติดต่อเรื้อรัง

description: การวิจัยนี้มีวัตถุประสงค์เพื่อศึกษา ความสัมพันธ์ระหว่างความเครียดในบทบาท ความรู้สึกซาบซึ้งขอบคุณ ความหมายในชีวิต และความสุขในบริบทพุทธธรรมของผู้ดูแลผู้สูงอายุที่มีความเจ็บป่วยด้วยโรคไม่ติดต่อเรื้อรัง กลุ่มตัวอย่างเป็นผู้ดูแลผู้สูงอายุที่มีความเจ็บป่วยด้วยโรคไม่ติดต่อเรื้อรังจำนวนทั้งหมด 303 คน มีอายุเฉลี่ย เท่ากับ 46.72 (SD=12.34) ปี เครื่องมือที่ใช้ในการวิจัย ได้แก่ (1) มาตรวัดความเครียดในบทบาท (2) มาตรวัดความรู้สึกซาบซึ้งขอบคุณ (3) มาตรวัดความหมายในชีวิต และ (4) มาตรวัดความสุขในบริบทพุทธธรรม วิเคราะห์ข้อมูลโดยค่าสถิติสหสัมพันธ์แบบเพียร์สันและการวิเคราะห์การถดถอยพหุคูณ ผลการวิจัยพบว่า 1) ความเครียดในบทบาท ความหมายในชีวิตด้านการค้นหาความหมาย มีความสัมพันธ์ทางลบกับความสุขในบริบทพุทธธรรมอย่างมีนัยสำคัญที่ .05 และ .01 (r= -.12, p
DOI: 10.14457/cu.the.2015.823
title: ประสบการณ์ด้านจิตใจในการพัฒนาตัวตนทางดนตรี และความหมายในชีวิตของนักดนตรีมืออาชีพ

description: การวิจัยครั้งนี้มีวัตถุประสงค์เพื่อศึกษาประสบการณ์ด้านจิตใจในการพัฒนาตัวตนทางดนตรีและความหมายในชีวิตของนักดนตรีมืออาชีพ โดยใช้ระเบียบวิธีวิจัยเชิงคุณภาพแบบปรากฏการณ์วิทยา ผู้ให้ข้อมูลเป็นนักดนตรีมืออาชีพ จำนวน 8 คน ที่ผ่านการคัดเลือกแบบเจาะจงตามเกณฑ์ เก็บข้อมูลด้วยการสัมภาษณ์เชิงลึก ผลการวิจัยพบประสบการณ์ด้านจิตใจของนักดนตรีมืออาชีพ 4 ประเด็นหลัก ดังนี้ (1) การรับรู้ต้นทุนทางดนตรี ได้แก่ สิ่งสนับสนุนและศักยภาพที่เกิดขึ้นภายในตนเอง การสนับสนุนของครอบครัว และการเห็นคุณค่าของดนตรีจากคนรอบข้าง (2) ความชัดเจนในตัวตนทางดนตรี ได้แก่ การรับรู้พรสวรรค์ทางดนตรี ผ่านการสอบ การแข่งขัน การเปรียบเทียบที่ทำให้รับรู้พรสวรรค์ของตนเอง และการเรียนรู้ด้วยตนเองที่ทำให้รับรู้ถึงทักษะทางดนตรี การรับรู้ความถนัดทางดนตรี การรับรู้ความมุ่งมั่นในการเล่นดนตรีระยะยาวผ่านการเรียนอย่างต่อเนื่อง และเพื่อการประกอบอาชีพทางดนตรี (3) การเติบโตของตัวตนทางดนตรี ได้แก่ การฝึกฝนฝีมืออย่างต่อเนื่องและสม่ำเสมอ ความสนใจในการเล่นดนตรีที่หลากหลาย การเข้าร่วมประกวด แข่งขัน การมีต้นแบบและแหล่งที่เอื้ออำนวย รวมไปถึงการพบจุดเปลี่ยนในเส้นทางดนตรี (4) การรับรู้คุณค่าและความหมายในการเป็นนักดนตรี ได้แก่ การหลอมรวมดนตรีกับตัวตน การเกิดประสบการณ์เป็นหนึ่งเดียวกับดนตรี และการรับรู้ว่าดนตรีคือชีวิต ความเข้าใจประสบการณ์ด้านจิตใจในการพัฒนาตนเองและการรับรู้ความหมายในชีวิตของนักดนตรีมืออาชีพ สามารถใช้เป็นแนวทางสำหรับนักจิตวิทยาการปรึกษาและผู้ที่เกี่ยวข้องในการส่งเสริมให้ผู้ที่กำลังอยู่ในกระบวนการการพัฒนาตัวตนทางดนตรีให้เป็นมืออาชีพต่อไป
DOI: 10.14457/cu.the.2015.824
title: ผลของกลุ่มพัฒนาตนที่ใช้รูปภาพเป็นสื่อต่อการพัฒนาความงอกงามหลังเผชิญเหตุการณ์สะเทือนขวัญและสุขภาวะทางจิตของสตรีภายหลังการรักษามะเร็งเต้านม

description: การวิจัยครั้งนี้มีวัตถุประสงค์เพื่อศึกษาผลของกลุ่มพัฒนาตนที่ใช้รูปภาพเป็นสื่อต่อการพัฒนาความงอกงามหลังเผชิญเหตุการณ์สะเทือนขวัญและสุขภาวะทางจิต ของสตรีภายหลังการรักษามะเร็งเต้านม กลุ่มตัวอย่างเป็นสตรีภายหลังการรักษามะเร็งเต้านม กลุ่มตัวอย่างคือผู้ที่มีคุณสมบัติตามเกณฑ์ที่กำหนดจำนวน 30 คน วิเคราะห์ข้อมูลโดยใช้สถิติเชิงพรรณนา และสถิติวิเคราะห์ความแปรปรวนพหุนามแบบมีการวัดซ้ำ (Repeated Measures MANOVA) พบว่า 1) ภายหลังการทดลอง กลุ่มทดลองที่เข้าร่วมกลุ่มพัฒนาตนที่ใช้รูปภาพเป็นสื่อ มีคะแนนความงอกงามหลังเผชิญเหตุการณ์สะเทือนขวัญสูงกว่าก่อนการทดลอง (p
DOI: 10.14457/cu.the.2015.825
title: การนับถือศาสนา การมีส่วนร่วมทางสังคม การเผชิญปัญหา และสุขภาวะทางจิตของผู้สูงอายุที่มีความเจ็บป่วยและทุพพลภาพ

description: การวิจัยนี้มีวัตถุประสงค์เพื่อศึกษาอิทธิพลของการนับถือศาสนา การมีส่วนร่วมทางสังคมและการเผชิญปัญหาที่มีต่อสุขภาวะทางจิตของผู้สูงอายุ กลุ่มตัวอย่างเป็นผู้สูงอายุที่มีความเจ็บป่วยและทุพพลภาพจำนวน 238 คน (ชาย 69 คน หญิง 169 คน) อายุเฉลี่ย 69.76 (SD = 5.46) ปี โดยมี มาตรวัดการนับถือศาสนา มาตรวัดการมีส่วนร่วมทางสังคม มาตรวัดการเผชิญปัญหา มาตรวัดสุขภาวะทางจิต เป็นเครื่องมือในการวิจัย การเก็บข้อมูลโดยเก็บแบบสอบถามเป็นรายบุคคล การวิเคราะห์ข้อมูลด้วยวิธีการสร้างสมการโครงสร้างโดยใช้โปรแกรมลิสเรล (LISREL) ผลการวิจัยพบว่าโมเดลความสัมพันธ์เชิงสาเหตุที่แสดงถึงอิทธิพลของการนับถือศาสนา การมีส่วนร่วมทางสังคมที่มีต่อสุขภาวะทางจิตของผู้สูงอายุที่เจ็บป่วยและทุพพลภาพโดยมีการเผชิญปัญหาเป็นตัวแปรส่งผ่านมีความสอดคล้องกับข้อมูลเชิงประจักษ์ (X2 = 35.20, df = 35, p = .459, GFI = .979, AGFI = .938, RMSEA = .005) ทั้งนี้ตัวแปรทั้งหมดในสมการสามารถอธิบายความแปรปรวนของสุขภาวะทางจิตของผู้สูงอายุได้ร้อยละ 97.6 (R2 = .976) โดยที่การนับถือศาสนาจากแรงจูงใจภายใน และการมีส่วนร่วมทางสังคม มีอิทธิพลทางอ้อมต่อสุขภาวะทางจิตในผู้สูงอายุ ผ่านการเผชิญปัญหาแบบมีประสิทธิภาพ อย่างมีนัยสำคัญทางสถิติที่ .001 (SC = 0.36, p &lt; .001; SC = 0.33, p &lt; .001) ส่วนการนับถือศาสนาจากแรงจูงใจภายนอก ไม่มีอิทธิพลต่อสุขภาวะทางจิตในผู้สูงอายุ (SC = 0.08, ns)
DOI: 10.14457/cu.the.2015.826
title: ผลของพืชสวนบำบัดร่วมกับกลุ่มจิตวิทยาพัฒนาตนและการปรึกษาเชิงจิตวิทยาแนวพุทธ ที่มีต่อปัญญา และความเป็นเนื้อเดียวกันกับธรรมชาติ ของนิสิตนักศึกษามหาวิทยาลัย

description: การวิจัยนี้มีวัตถุประสงค์เพื่อศึกษาผลของโปรแกรมพืชสวนบำบัดร่วมกับกลุ่มจิตวิทยาพัฒนาตนและการปรึกษาเชิงจิตวิทยาแนวพุทธต่อปัญญาในภาวะความสัมพันธ์เชื่อมโยงและภาวะความเปลี่ยนแปลงและความเป็นเนื้อเดียวกันกับธรรมชาติของนิสิตนักศึกษามหาวิทยาลัย ด้วยการวิจัยกึ่งทดลองแบบกลุ่มทดลองและกลุ่มควบคุม ทดสอบก่อนและหลังการทดลอง กลุ่มตัวอย่างเป็นนิสิตนักศึกษาปริญญาตรี จำนวน 61 คน เป็นเพศชาย 18 คน และเพศหญิง 43 คน แบ่งเป็นกลุ่มทดลอง 2 กลุ่ม คือโปรแกรมพืชสวนบำบัดร่วมกับกลุ่มจิตวิทยาพัฒนาตนและการปรึกษาเชิงจิตวิทยาแนวพุทธ (กลุ่มทดลองที่ 1) และกลุ่มพืชสวนบำบัด (กลุ่มทดลองที่ 2) และกลุ่มควบคุม 1 กลุ่ม กลุ่มละ 5-9 คน ระยะเวลาดำเนินกลุ่ม 24 ชั่วโมง แบ่งเป็นสัปดาห์ละ 3 ชั่วโมง 8 สัปดาห์ติดต่อกัน เครื่องมือที่ใช้ในการวิจัย ได้แก่ มาตรวัดปัญญา มาตรวัดความเป็นเนื้อเดียวกันกับธรรมชาติ วิเคราะห์ข้อมูลด้วยการวิเคราะห์ความแปรปรวนพหุนามสองทางแบบผสานวิธี (Two-way Mixed-design MANOVA) ผลการวิจัยพบว่า 1. หลังการทดลอง คะแนนปัญญาของกลุ่มทดลองที่ 1 สูงกว่าคะแนนของกลุ่มทดลองที่ 2 และคะแนนของกลุ่มควบคุมอย่างมีนัยสำคัญทางสถิติ (p &lt; .01 และ p &lt; .001 ตามลำดับ) 2. หลังการทดลอง คะแนนปัญญาของกลุ่มทดลองที่ 2 ไม่แตกต่างกับคะแนนของกลุ่มควบคุมอย่างมีนัยสำคัญทางสถิติ 3. หลังการทดลอง คะแนนความเป็นเนื้อเดียวกันกับธรรมชาติของกลุ่มทดลองที่ 1 สูงกว่าคะแนนของกลุ่มควบคุมอย่างมีนัยสำคัญทางสถิติ (p &lt; .001) แต่คะแนนของกลุ่มทดลองที่ 1 ไม่แตกต่างกับคะแนนของกลุ่มทดลองที่ 2 อย่างมีนัยสำคัญทางสถิติ 4. หลังการทดลอง คะแนนความเป็นเนื้อเดียวกันกับธรรมชาติของนิสิตนักศึกษาในกลุ่มทดลองที่ 2 ไม่แตกต่างกับนิสิตนักศึกษาในกลุ่มควบคุมอย่างมีนัยสำคัญทางสถิติ
DOI: 10.14457/cu.the.2015.827
title: การจำลองการยึดจับคาร์บอนไดออกไซด์และซัลเฟอร์ไดออกไซด์ด้วยแคลเซียมออกไซด์ในหม้อไอน้ำแบบฟลูอิไดซ์เบด

description: คาร์บอนไดออกไซด์และซัลเฟอร์ไดออกไซด์ที่ได้จากกระบวนเผาไหม้เชื้อเพลิงในโรงงานไฟฟ้าจากถ่านหิน ส่งผลอันตรายต่อสิ่งมีชีวิตและสิ่งแวดล้อม ดังนั้นจึงต้องมีการยึดจับแก๊สทั้ง 2 ตัวนี้ก่อนปล่อยออกสู่บรรยากาศ ในงานวิจัยนี้ ทำการพัฒนาแบบจำลองพลศาสตร์ของไหลเชิงคำนวณสำหรับการยึดจับซัลเฟอร์ไดออกไซด์และคาร์บอนไดออกไซด์ด้วยตัวดูดซับแคลเซียมออกไซด์ (แคลเซียมคาร์บอเนต) ในหม้อไอน้ำแบบฟลูอิไดซ์เบดในส่วนของท่อไรเซอร์แบบสองมิติ โดยเปรียบเทียบกับผลการทดลองจริง จากนั้นวิเคราะห์ตัวแปรดำเนินการที่มีผลต่อการยึดจับ ซัลเฟอร์ไดออกไซด์และคาร์บอนไดออกไซด์ด้วยวิธีการออกแบบการทดลองและเสนอแนวทางการยึดจับที่เหมาะสม ผลการศึกษาพบว่า แบบจำลองในงานวิจัยนี้มีความเหมาะสมสำหรับการยึดจับ ซัลเฟอร์ไดออกไซด์และคาร์บอนไดออกไซด์ในหม้อไอน้ำแบบฟลูอิไดซ์เบด เนื่องจากผลที่ได้มีค่าใกล้เคียงกับผลการทดลอง ผลของตัวแปรดำเนินการ กรณีศึกษาการป้อนตัวดูดซับแคลเซียมออกไซด์ พบว่า ขนาดของตัวดูดซับแคลเซียมออกไซด์ เป็นตัวแปรที่มีนัยสำคัญต่อการยึดจับซัลฟอร์ไดออกไซด์และคาร์บอนไดออกไซด์ ส่วนในกรณีการป้อนตัวดูดซับแคลเซียมคาร์บอเนต พบว่า ขนาดของตัวดูดซับ เป็นตัวแปรที่มีนัยสำคัญต่อการยึดจับซัลเฟอร์ไดออกไซด์และคาร์บอนไดออกไซด์ ตำแหน่งการป้อนของตัวดูดซับและอันตรกิริยาระหว่างขนาดของตัวดูดซับและตำแหน่งการป้อนของตัวดูดซับ เป็นตัวแปรที่มีนัยสำคัญต่อการยึดจับคาร์บอนไดออกไซด์ ส่วนในกรณีการป้อนตัวดูดซับผสมแคลเซียมคาร์บอเนตกับแคลเซียมออกไซด์ พบว่า ขนาดของตัวดูดซับ เป็นตัวแปรที่มีนัยสำคัญต่อการยึดจับซัลเฟอร์ไดออกไซด์ อันตรกิริยาระหว่างขนาดของตัวดูดซับกับตำแหน่งการป้อนของตัวดูดซับ เป็นตัวแปรที่มีนัยสำคัญต่อการยึดจับคาร์บอนไดออกไซด์ โดยภาวะดำเนินการที่เหมาะสมที่สุดสำหรับการยึดจับแก๊สทั้ง 2 คือ กรณีการป้อนตัวดูดซับผสมแคลเซียมคาร์บอเนตกับแคลเซียมออกไซด์ เนื่องจากโรงงานในปัจจุบันใช้แคมเซียมคาร์บอเนตเป็นตัวดูดซับ แต่เมื่อผสมแคลเซียมออกไซด์ทำให้การยึดจับแก๊สทั้ง 2 ได้ดีและเมื่อพิจารณาเรื่องของราคา พบว่า แคลเซียมคาร์บอเนตมีราคาที่ถูกกว่า แคลเซียมออกไซด์
DOI: 10.14457/cu.the.2015.828
title: ประสบการณ์ด้านจิตใจของสมาชิกในครอบครัวภายหลังการเปิดเผยตนเองของผู้ที่มีความโน้มเอียงทางเพศแบบรักเพศเดียวกัน

description: การวิจัยนี้มีวัตถุประสงค์เพื่อศึกษาประสบการณ์ด้านจิตใจของสมาชิกครอบครัวภายหลังการเปิดเผยตนเองของผู้ทีมีความโน้มเอียงทางเพศแบบรักเพศเดียวกัน ผู้ให้ข้อมูลเป็นสมาชิกครอบครัวที่ใกล้ชิดของผู้ที่มีความโน้มเอียงทางเพศแบบรักเพศเดียวกันจำนวน 7 ราย คัดเลือกแบบเจาะจงตามเกณฑ์ที่กำหนด เก็บข้อมูลโดยการสัมภาษณ์รายบุคคล วิเคราะห์ข้อมูลโดยวิธีการวิจัยเชิงคุณภาพแบบทีมผู้วิจัยเห็นชอบร่วมกัน ผลการศึกษาพบ 4 ประเด็นหลักคือ (1) เมื่อเริ่มรับรู้ว่าคนในบ้านมีความโน้มเอียงทางเพศแบบรักเพศเดียวกัน ได้แก่ จุดเริ่มต้นในการรับรู้ถึงความโน้มเอียงทางเพศแบบรักเพศเดียวกัน ความรู้สึกไม่อยากเชื่อหรือนึกไม่ถึงในตอนแรกที่ทราบ ความรู้สึกความคิดและการแสดงออกเมื่อเริ่มแน่ใจว่าสมาชิกครอบครัวรักเพศเดียวกัน และสุดท้ายเป็นการตระหนักถึงกรอบความคิดความเชื่อของตนเองเกี่ยวกับการรักเพศเดียวกัน (2) สิ่งที่เกิดขึ้นภายในตนเองภายหลังการเปิดเผยตนเองของสมาชิกครอบครัว ได้แก่ การต่อรองทางความคิดความขัดแย้งในตนเอง ความรู้สึกห่างเหิน และการต่อสู้กับความคิด ความเชื่อและปรับมุมมอง (3) ปัจจัยที่เอื้อไปสู่การยอมรับความโน้มเอียงทางเพศของสมาชิกครอบครัว ได้แก่ การได้รู้จักคนรักของสมาชิกครอบครัว การขยายมุมมองและความเข้าใจต่อสมาชิกครอบครัว การเปลี่ยนแปลงในทางที่ดีขึ้นของสมาชิกครอบครัว และการตระหนักรู้ว่าการรักเพศเดียวกันไม่สามารถเปลี่ยนแปลงได้แล้ว (4) การเปลี่ยนแปลงที่เกิดขึ้นภายหลังการยอมรับความโน้มเอียงทางเพศ ได้แก่ การเปลี่ยนแปลงในตนเอง การฟื้นคืนความสัมพันธ์ที่มีกับสมาชิกครอบครัวที่เป็นบุคคลรักเพศเดียวกัน การเลือกวางตัวต่อการเปิดเผยความโน้มเอียงทางเพศแบบรักเพศเดียวกันต่อบุคคลอื่น การเปลี่ยนแปลงมุมมองหรือทัศนคติต่อเรื่องเพศ และการเปลี่ยนแปลงภายในครอบครัวโดยรวม
DOI: 10.14457/cu.the.2015.829
title: กัมมันตภาพของตัวเร่งปฏิกิริยาแพลทินัมโครเมียม/คาร์บอนสำหรับปฏิกิริยารีดักชันของออกซิเจนในเซลล์เชื้อเพลิงพีอีเอ็ม

description: งานวิจัยนี้ศึกษาผลของอัตราส่วนระหว่างโลหะแพลทินัมและโครเมียมในช่วง 1:1 ถึง 5:1 และผลของการปรับสภาพตัวเร่งปฏิกิริยาด้วยความร้อนภายใต้บรรยากาศแก๊สไฮโดรเจนและแก๊สไนโตรเจนต่อกัมมันตภาพและเสถียรภาพของตัวเร่งปฏิกิริยา PtxCr/C สำหรับปฏิกิริยารีดักชันของออกซิเจนในเซลล์เชื้อเพลิงพีอีเอ็ม พบว่าเมื่ออัตราส่วนแพลทินัมและโครเมียมเพิ่มขึ้นจะส่งผลให้พื้นที่ผิวในการเกิดปฏิกิริยาของตัวเร่งปฏิกิริยาเพิ่มขึ้นแต่ความเป็นโลหะผสมลดลง ในขณะที่การปรับสภาพตัวเร่งปฏิกิริยาด้วยความร้อนของตัวเร่งปฏิกิริยา PtxCr/C ภายใต้แก๊สไฮโดรเจนและแก๊สไนโตรเจนจะส่งผลให้ความเป็นโลหะผสมของตัวเร่งปฏิกิริยาเพิ่มขึ้นแต่พื้นที่ผิวในการเกิดปฏิกิริยาลดลง ส่วนของการทดสอบกัมมันตภาพและเสถียรภาพจะดำเนินการในสารละลายกรดและในเซลล์เชื้อเพลิงพีอีเอ็มภายใต้ภาวะไฮโดรเจน/ออกซิเจน (H2/O2) และภาวะไฮโดรเจน/อากาศ (H2/air) ที่อุณหภูมิ 60 องศาเซลเซียส ความดันบรรยากาศ พบว่าตัวเร่งปฏิกิริยา Pt3Cr/C ให้กัมมันตภาพใกล้เคียงกับตัวเร่งปฏิกิริยา Pt4Cr/C แต่ให้เสถียรภาพในสารละลายกรดที่ดีกว่า ส่วนตัวเร่งปฏิกิริยาที่ผ่านการปรับสภาพด้วยความร้อนทั้งภายใต้แก๊สไฮโดรเจนและแก๊สไนโตรเจน พบว่าตัวเร่งปฏิกิริยา Pt3Cr/C ที่ปรับสภาพด้วยความร้อนภายใต้แก๊สไนโตรเจน (Pt3Cr/C (N2)) ให้กัมมันตภาพในสารละลายกรดและในเซลล์เชื้อเพลิงพีอีเอ็มทั้งภายใต้ภาวะไฮโดรเจน/ออกซิเจน และภาวะไฮโดรเจน/อากาศ สูงสุด และยังให้เสถียรภาพในสารละลายกรดสูงกว่าตัวเร่งปฏิกิริยา Pt3Cr/C
DOI: 10.14457/cu.the.2015.830
title: วัสดุเชิงประกอบอิพ็อกซีเสริมแรงด้วยผ้าไหมที่ปรับสภาพด้วยกรด

description: งานวิจัยนี้มีวัตถุประสงค์เพื่อปรับปรุงความเหนียวของวัสดุเชิงประกอบอิพ็อกซีโดยใช้ผ้าไหมที่ปรับสภาพด้วยกรด ขั้นตอนแรกนำผ้าไหมมาปรับสภาพด้วยกรดฟอร์มิก และกรดฟอสฟอริกความเข้มข้นร้อยละ 85 ในเวลาต่างๆโดยไม่มีแรงขึงตึง จากนั้นเตรียมวัสดุเชิงประกอบอิพ็อกซีเสริมแรงด้วยผ้าไหมโดยวิธีการทาด้วยมือ ในงานวิจัยนี้วัสดุเชิงประกอบอิพ็อกซีถูกผลิตขึ้นโดยมีผ้าไหมสำหรับเสริมแรงจำนวน 2, 4 และ 6 ชั้น จากการทดลองพบว่ากระบวนการปรับสภาพด้วยกรดมีบทบาทสำคัญในการเปลี่ยนแปลงลักษณะพื้นผิว ความเป็นผลึก และสมบัติเชิงกลของผ้าไหมที่ผ่านการปรับสภาพ ซึ่งผลข้างต้นนี้สามารถพิสูจน์ได้จากการส่องด้วยกล้องจุลทรรศน์อิเล็กตรอนแบบส่องกราด เทคนิคเอกซ์เรย์ดิฟแฟรกชัน และการทดสอบความทนแรงดึง ตามลำดับ ในงานวิจัยนี้ใช้กรดสองชนิดคือ กรดฟอร์มิก และกรดฟอสฟอริกความเข้มข้นร้อยละ 85 กรดทั้งสองชนิดนี้ทำให้เส้นไหมเกิดการบวมตัว แต่จะส่งผลต่อระดับการเปลี่ยนแปลงของไหมที่แตกต่างกัน โดยกรดฟอร์มิกจะกระจายตัวเข้าไปในโครงสร้างผลึกเบต้าชีตได้ช้า ในทางตรงกันข้ามเส้นไหมจะเกิดการบวมตัวทันทีในกรดฟอสฟอริก ซึ่งก่อให้เกิดการสูญเสียโครงสร้างการรับแรงตามแนวทิศทางการจัดเรียงตัวของเส้นใย ดังนั้นผ้าไหมที่ผ่านการปรับสภาพด้วยกรดฟอสฟอริกสำหรับงานวิจัยนี้ไม่ถูกนำมาผลิตเป็นวัสดุเชิงประกอบ แต่ในกรณีของผ้าไหมที่ผ่านการปรับสภาพด้วยกรดฟอร์มิกจะถูกนำมาใช้เสริมแรงในวัสดุเชิงประกอบอิพ็อกซี จากผลการทดลองพบว่าความทนแรงกระแทกของวัสดุเชิงประกอบอิพ็อกซีเสริมแรงด้วยผ้าไหมที่ผ่านการปรับสภาพด้วยกรดฟอร์มิกได้รับการปรับปรุงให้ดีขึ้นอย่างมีนัยสำคัญเมื่อเทียบกับการเสริมแรงด้วยผ้าไหมที่ไม่ผ่านการปรับสภาพ จากการศึกษาผลการทดลองแสดงให้เห็นว่า มีการยึดติดดีขึ้นระหว่างอิพ็อกและผ้าไหมที่ผ่านการปรับสภาพแล้ว ซึ่งความสามารถในการยึดติดที่ดีขึ้นนั้นเกิดจากกระบวนการปรับสภาพด้วยกรดฟอร์มิก อีกทั้งยังเป็นปัจจัยสำคัญที่ส่งผลต่อการปรับปรุงสมบัติต่างๆให้ดีขึ้น
DOI: 10.14457/cu.the.2015.831
title: การสกัดดัชนีสําหรับการเกาะกลุ่มข้าวพันธุ์ไทยตามการตอบสนองทางสรีรวิทยาต่อความเครียดจากความเค็ม

description: ข้าวเป็นพืชที่มีความสําคัญทางเศรษฐกิจของประเทศไทย หนึ่งในปัจจัยที่มีผลกระทบต่อผลผลิตข้าวคือดินเค็ม ข้อมูลจากการเปลี่ยนแปลงทางสรีรวิทยาของข้าวพื้นเมืองพันธุ์ต่าง ๆ ต่อสภาวะเค็มจึงเป็นประโยชน์ต่อการจัดกลุ่มเพื่อบ่งชี้พันธุ์ข้าวทนเค็มและไม่ทนเค็ม รวมถึงการหาดัชนีการแปลงข้อมูลดิบเพื่อเป็นตัววัดสําหรับบอกสัดส่วนการเปลี่ยนแปลงทางสรีรวิทยาก็มีความสําคัญสําหรับการวิเคราะห์ข้อมูลและการจัดกลุ่มเป็นอย่างมาก งานวิจัยนี้จึงมีวัตถุประสงค์เพื่อ (1) หาวิธีการแปลงข้อมูลเพื่อสกัดดัชนีที่ดีที่สุดตามการตอบสนองทางสรีรวิทยาของข้าวต่อความเครียดจากความเค็มในดิน (2) จัดกลุ่มข้าวพันธุ์ต่าง ๆ ตามลักษณะความทนเค็มของข้าวแต่ละพันธุ์ โดยศึกษาดัชนีทั้งหมด 9 ดัชนี ได้แก่ 1. Tolerance (TOL) 2. Mean productivity (MP) 3. Geometric mean productivity (GMP) 4. Stress tolerance index (STI) 5. Yield index (YI) 6. Yield stability index (YSI) 7. Harmonic mean (HM) 8. Tolerance2 (TOL2) 9. Tolerance3 (TOL3) แต่ละดัชนีจะนำมาใช้ในการแปลงข้อมูลในการจัดกลุ่มข้าวพันธุ์ต่าง ๆ ตามลักษณะความทนเค็มของข้าว และประเมินผลการจัดกลุ่มด้วยค่า Pakhira-Bandyopadhyay-Maulik (PBM) จากการศึกษาในครั้งนี้ พบว่า MP GMP และ STI เป็นดัชนีที่เหมาะสมของค่าสรีรวิทยาน้ำหนัก STI เป็นดัชนีที่เหมาะสมของค่าสรีรวิทยา RWC และ YSI เป็นดัชนีที่เหมาะสมของค่าสรีรวิทยา CMS ผลการจัดกลุ่มข้าวยังแสดงให้เห็นกลุ่มพันธุ์ข้าวไทยต่อสภาวะทนเค็มด้วย
DOI: 10.14457/cu.the.2015.832
title: ภาวะที่เหมาะสมของภาวะการเลี้ยงเชื้อเพื่อผลิตซีโครปิน เอ ในรีคอมบิแนนต์ Pichia pastoris

description: ซีโครปิน เอ (cecropins A, CA) เป็นเพปไทด์ต้านจุลินทรีย์ที่พบในระบบภูมิคุ้มกันในน้ำเลือด (immune hemolymph) ของผีเสื้อกลางคืน Hyalophora cecropia มีฤทธิ์ฆ่าจุลินทรีย์ได้ทั้งแกรมบวก และ แกรมลบ รวมถึงมีฤทธิ์ในการยับยั้งการเกิดเนื้องอกและต้านเซลล์มะเร็ง อย่างไรก็ตามการสกัด ซีโครปิน เอ จากผีเสื้อกลางคืนทำได้ยากเนื่องจากจะมีการปนเปื้อนของโปรตีนที่ไม่ต้องการ ดังนั้นในงานวิจัยนี้จึงศึกษาการผลิตซีโครปิน เอ ในระบบของยีสต์ P. pastoris โดยทำการศึกษาใน ยีสต์ P. pastoris 3 สายพันธุ์ คือ X33 (Mut+), GS115 (Mut+ His-) และ KM71H (MutS) และหาภาวะที่เหมาะสมในการผลิต ด้วยเทคนิค Real time PCR พบว่า ยีสต์ทั้ง 3 สายพันธุ์ มีระดับการแสดงออกของยีน (gene expression) ที่ดีที่สุดในภาวะ ค่ากรด -ด่างที่ 6 อุณหภูมิ 30 องศาเซลเซียส และ ระดับความเข้มข้นของเมทานอล 0.5 เปอร์เซ็นต์ รีคอมบิแนนต์ซีโครปิน เอ ที่ผลิตได้ถูกนำมาทำให้บริสุทธิ์โดยใช้คอลัมน์โครมาโตกราฟีแบบแยกตามความจำเพาะโดยใช้คอลัมน์ฮีสแทรบฟาสท์โฟลว์ (His trap Fast Flow) ซึ่งมีความจำเพาะกับรีคอมบิแนนต์ซีโครปิน เอ ที่ต่อด้วยฮีสธิดีน จากนั้นตรวจสอบปริมาณการผลิตรีคอมบิแนนต์โปรตีนซีโครปิน เอ ใน P. pastoris 3 สายพันธุ์ ที่เลี้ยงที่ภาวะดังกล่าว เป็นเวลา 24 ชั่วโมง พบว่า P. pastoris สายพันธุ์ KM71H และ GS115 มีความสามารถในการผลิตซีโครปิน เอ ได้ใกล้เคียงกัน คือ 4.64 และ 4.29 มิลลิกรัมต่อลิตร ตามลำดับ ส่วน X33 ผลิตได้เพียง 2.79 มิลลิกรัมต่อลิตร
DOI: 10.14457/cu.the.2015.833
title: ไฮโดรเทอร์มัลลิควิแฟกชันของหญ้าเนเปียร์ในตัวทำละลายร่วมเอทานอล-น้ำ

description: ไฮโดรเทอร์มัลลิควิแฟคชัน (HTL) เป็นกระบวนสำหรับการแปรรูปชีวมวลให้เป็นเชื้อเพลิงเหลว ซึ่งเรียกผลิตภัณฑ์ของเหลวว่าน้ำมันดิบชีวภาพ หญ้าเนเปียร์เป็นหนึ่งในหญ้าที่มีการเจริญเติบโตเร็ว และเป็นพืชพลังงานที่ศักยภาพชนิดหนึ่ง สามารถให้ผลผลิตคิดเป็นน้ำหนักแห้งสูงถึง 6.4 เมตริกตันต่อไร่ต่อ 1 ปี ดังนั้นงานวิจัยนี้สนใจการผลิตน้ำมันดิบชีวภาพจากไฮโดรเทอร์มัลลิควิแฟกชันของหญ้าเนเปียร์ในตัวทำละลายร่วมระหว่างเอทานอลและน้ำ เครื่องปฏิกรณ์แรงดันสูงที่ใช้ขนาดปริมาตร 500 มิลลิลิตร และศึกษาผลกระทบของตัวแปรดำเนินการได้แก่ อุณหภูมิ ความดัน ไนโตรเจนเริ่มต้น ความเร็วรอบใบกวน และความเข้มข้นของเอทานอลต่อปริมาณร้อยละผลได้ของผลิตภัณฑ์ที่ได้จากกระบวนการ จากผลการทดลองพบว่า ในกรณีที่ใช้น้ำเป็นตัวทำละลายเมื่อเพิ่มอุณหภูมิจาก 275 เป็น 300 องศาเซลเซียส ร้อยละผลได้ของน้ำมันดิบชีวภาพสูงขึ้น แต่มีแนวโน้มลดลงเมื่อเพิ่มอุณหภูมิจาก 300 เป็น 350 องศาเซลเซียส เนื่องจากการสลายตัวของน้ำมันดิบชีวภาพเป็นแก๊ส เมื่อทำการเพิ่มความดันไนโตรเจนเริ่มต้นจาก 10 เป็น 20 บาร์ ร้อยละผลได้ของน้ำมันดิบชีวภาพมีค่าเพิ่มขึ้น ส่วนผลของความเร็วรอบใบกวนพบว่าร้อยละผลได้ของน้ำมันดิบชีวภาพจะเพิ่มขึ้นเล็กน้อยเมื่อเพิ่มความเร็วรอบใบกวนจาก 300 เป็น 400 รอบต่อนาที แต่จะลดลงเมื่อความเร็วรอบใบกวนเป็น 500 รอบต่อนาที ในกรณีที่ใช้ตัวทำละลายร่วมระหว่างเอทานอลและน้ำพบว่าที่ความเข้มข้นของเอทานอลร้อยละ 25 โดยปริมาตร และความดันไนโตรเจนเริ่มต้นจาก 20 บาร์จะให้ร้อยละผลได้ของน้ำมันดิบชีวภาพสูงสุดคือร้อยละ 52.76 โดยน้ำหนัก และสูงกว่ากรณีที่ใช้ตัวทำละลายเดี่ยวในภาวะการดำเนินการเดียวกัน ชี้ให้เห็นถึงผลที่เสริมกันของตัวทำละลายระหว่างเอทานอลและน้ำในการเพิ่มร้อยละผลได้ของน้ำมันดิบชีวภาพและลดร้อยละผลได้ของของแข็งลง ค่าความร้อนของผลิตภัณฑ์น้ำมันดิบชีวภาพจากการใช้ตัวทำละลายร่วมจะให้ค่าประมาณ 27 เมกะจูลต่อกิโลกรัม จากผลของ GC-MS พบว่าหญ้าเนเปียร์ประกอบไปด้วยสารประกอบฟีนอลเป็นองค์ประกอบหลัก ในขณะที่สารประกอบจำพวกเอสเทอร์และคีโตนจะเพิ่มขึ้นเมื่อเพิ่มความเข้มข้นของเอทานอลจากร้อยละ 0 เป็น 100 โดยปริมาตร
DOI: 10.6084/m9.figshare.13655453.v1
title: DT_ture_JTUT_JCUC

description: data
DOI: 10.6084/m9.figshare.13655453.v2
title: DT_result_JTUT_JCUC

description: data
DOI: 10.25345/c5z50x
title: MassIVE MSV000086774 - Site-specific N-linked glycosylation analysis of human carcinoembryonic antigen
title: CE-MS/MS analysis of a pure carcinoembryonic antigen obtained from patient tissue samples. Enzymes used for digestion: trypsin, Glu-C, pronase. CE separation voltage 20 kV, normal polarity. CE-MS/MS parameters: ESI positive mode, glass capillary voltage at 1200 V, drying gas temperature at 150C, drying gas flow rate at 1.2 L/min, nebulizer gas pressure at 0.2 bar, quadrupole ion energy at 3.0 eV and collision cell energy at 7.0 eV. MS data were acquired between m/z 200 and 2000 with a spectral acquisition rate of 1 Hz. MS/MS spectra were acquired in a data dependent mode with an absolute threshold of 4548 counts and active exclusion. D1 - CEA1 trypsin, D2 - CEA2 trypsin, D3 - CEA3 trypsin, D4 - CEA1 Glu-C, D5 CEA2 Glu-C, D6 - CEA3 Glu-C, D7 - CEA1 pronase, D8 - CEA2 pronase, D9 - CEA3 pronase